ELŐTERJESZTÉS

Szombathely Megyei Jogú Város Közgyűlésének 2013. szeptember 26-i ülésére

Javaslat Szombathely Megyei Jogú Város Településrendezési Tervének módosítására beérkező kérelmek alapján településfejlesztési döntések meghozatalára

A

A BPW-Hungária Kft. (9700 Szombathely, Körmendi u. 98.), azzal a kéréssel fordult dr. Puskás Tivadar Polgármester Úrhoz, hogy támogassa fejlesztési elképzelését, ami telephelyének bővítésével járna és egyúttal a város rendezési tervének módosítása is szükséges hozzá.

A rendezési terv módosítása során szükségessé válik a településszerkezeti terv, szabályozási terv és helyi építési szabályzat módosítása.

A hatályos településszerkezeti terv (1.sz. melléklet szerint) a gyár hosszú távú távlati terveinek megfelelően kerül módosításra. a gyár keleti és nyugati végén déli irányban történik a bővítés. A nyugati oldalon a Dukai-Takács utcai falusias lakóterületig kívánja igénybe venni a gyár hosszú távon a mezőgazdasági területeket. A keleti oldalon

módosításra kerül a jelenleg gazdasági szolgáltató terület, a különleges szabadidős terület valamint egy közlekedési terület. Ipari terület céljára hosszú távon igénybevételre kerülnek a 0621/7 hrsz-ú mezőgazdasági területen lévő erdősávtól északra lévő ingatlanok. (lásd 2. sz. melléklet szerint)

A 2. sz. melléklet szerinti szerkezeti terv teljes területének szabályozási tervvel való lefedése két ütemben történik. Az első ütemben a jelenleg hatályos szerkezeti terv alapján beépítésre szánt területek szabályozási tervének (3. sz. melléklet) módosítása történik meg gazdasági ipari területté. A teljes terület szabályozása a gyár igényeinek megfelelően hosszú távon, egy új módosítási folyamatban fog megvalósulni.

A 4. sz. melléklet részlet tartalmazza a jelenleg megvalósuló szabályozási terv módosítását.

A kialakult beépítési jellegre tekintettel az ipari gazdasági területen belül a megengedett legnagyobb építménymagasságot 9,5 m-ről 16 m-re kívánjuk megváltoztatni. Ezért az építési övezet jele Gip – SZ-50-9,5-2000 ről Gip - Sz-50-16-2000 építési övezet jelre változik.

Az így elvégzett módosítások után a módosított szerkezeti terven jelölt gazdasági ipari terület kialakítása érdekében elégséges lesz csak szabályozási tervet készíteni, így biztosítani tudjuk a BPW-Hungária Kft hosszútávi elképzeléseikhez szükséges területeket.

Mellékletek:

1. sz. Hatályos településszerkezeti terv kivonata: BPW

2. sz. Javasolt szerkezeti terv megoldás: BPW

3. sz. Hatályos szabályozási terv kivonata: BPW

4. sz. Javasolt szabályozási terv megoldás: BPW

B

A Florent Kereskedelmi Kft. (9700 Szombathely, Körmendi u. 102.), azzal a kéréssel fordult a Polgármesteri Hivatal Városfejlesztési Osztály Főépítészi Irodájához, hogy támogassa telephelyének áttelepítése miatt a hatályos rendezési terv módosítását.

A BPW Hungária Kft. telephelyének bővítését tervezi, aminek következményeként a Körmendi út 102. alatt működő virág nagykereskedelmi tevékenység költözésre kényszerül.

A Florent kereskedelmi Kft. megvásárolta a 11-es Huszár út 120-124. sz. 1978, 1979 és 1972/1 hrsz-ú ingatlanokat. Ezek összevonása után szeretnék tevékenységüket ott folytatni.

Az összevonni kívánt ingatlanok jelenlegi övezeti besorolása: kisvárosias lakóterület Lk–SZ-40–12,5–3000 m2 kisvárosias - szabadon álló beépítési módú - 40% max. beépítéssel - 12,5 m max. építmény magassággal – 3000 m2 minimális telekterülettel.

Kérelmükben a meglévő telephely barnamezős beruházásával a szerkezeti terv szerinti kisvárosias lakó övezeti besorolás megváltoztatását kérik kereskedelmi szolgáltató gazdasági területre az alábbiak szerint:

Gksz – kereskedelmi szolgáltató területté, 60% maximális beépítéssel, 20%-os minimális zöldfelülettel, 1000 m2 minimális telekterülettel.

A tervezett kereskedelmi, szolgáltató gazdasági terület illeszkedik a tömb területén már kijelölt kereskedelmi, szolgáltató gazdasági területhez. A tervezett beruházás a távlati városi gyűjtőút helybiztosítását nem befolyásolja.

Melléklet:

5. sz. Hatályos szerkezeti terv kivonata: Florent

6. sz. hatályos szabályozási terv kivonat: Florent

7. sz. Javasolt szerkezeti terv megoldás: Florent

8. sz. Javasolt szabályozási terv megoldás: Florent

Támogatás esetén szükség van a településszerkezeti terv elfogadásáról szóló 257/2006.(IX.7.) Kgy. határozat módosítására és Szombathely Megyei Jogú Város Helyi Építési Szabályzatáról, valamint a Szabályozási terv jóváhagyásáról szóló 30/2006. (IX. 7.) számú önkormányzati rendelet módosítására.

C

A jelenleg véleményezési szakaszban lévő településrendezési terv módosításban szerepel a Werner Alajos utca 4714/13 és 4714/12 hrsz-ú ingatlanokat és egy velük szomszédos önkormányzati tulajdonú 4714/11 hrsz.-ú területet érintő változtatási kérelem. A módosítás tárgya a minimális telekterület csökkentése 1400 m2-ről 740 m2-re.

A fenti ingatlanok tulajdonosai 2013. augusztus 30-i levelükben pontosították a kérésüket. Azzal fordultak Szombathely MJV Önkormányzatához, hogy a tulajdonukban lévő 4714/13 és 4714/12 hrsz-ú, valamint az önkormányzati tulajdonú 4714/11 hrsz.-ú területeket kertvárosi villaszerű lakóterületből kisvárosias lakóterületbe való átsorolását támogassák.

A hatályos övezeti besorolás Lkev – sz - 20 – 4,5 – 1400, a módosítás után a terület Lk- sz- 30- 7,5 – 740 besorolású lesz.

A módosítások az önkormányzati tulajdonú terület értékét és értékesíthetőségét is kedvezőbbé teszik.

Mellékletek:

9. sz. Hatályos szerkezeti terv kivonata: Werner Alajos utca

10. sz. Javasolt szerkezeti terv megoldás: Werner Alajos utca

11. sz. Hatályos szabályozási terv kivonata: Werner Alajos utca

12. sz. Javasolt szabályozási terv megoldás: Werner Alajos utca

Amennyiben a Közgyűlés a három módosítási javaslatot támogatja, úgy az egyeztetési folyamatot Szombathely Megyei Jogú Város Önkormányzata Partnerségi Szabályzata alapján kell lefolytatni.

Kérem a Tisztelt Közgyűlést az előterjesztések támogatására, az előzetes településfejlesztési döntés meghozatalára, valamint a határozati javaslatok elfogadására.

Szombathely, 2013. szeptember „….”

/: Dr. Puskás Tivadar :/

I.

Határozati javaslat

…../2013. (IX.26.) Kgy. számú határozat

A Közgyűlés megtárgyalta és támogatta a BPW Hungária Kft. (9700 Szombathely, Körmendi út 98.) telephelyének bővítésére vonatkozó fejlesztési terveit. A megvalósítás érdekében felkéri a polgármestert, hogy a 257/2006.(IX.7.) Kgy. határozattal elfogadott Településszerkezeti terv, és a Szombathely Megyei Jogú Város Helyi Építési Szabályzatáról, valamint a Szabályozási tervének jóváhagyásáról szóló 30/2006. (IX.7.) önkormányzati rendelet szükséges módosítását készítse elő, és terjessze a Közgyűlés elé elfogadásra.

Felelős:	Dr. Puskás Tivadar polgármester

Dr. Gaál Róbert jegyző

(A végrehajtásért:

Szakály Szabolcs osztályvezető Városfejlesztési Osztály

Kutnyánszky László főépítész, Főépítészi Iroda vezetője)

Határidő:	2013. december

II.

Határozati javaslat

…../2013. (IX.26.) Kgy. számú határozat

A Közgyűlés megtárgyalta és támogatta a Florent Kereskedelmi Kft. (9700 Szombathely, Körmendi út 102.) telephelyének átköltözése miatt új telephelyének kialakítása érdekében benyújtott kérelmét és felkéri a polgármestert, hogy a 257/2006.(IX.7.) Kgy. határozattal elfogadott Településszerkezeti terv, és a Szombathely Megyei Jogú Város Helyi Építési Szabályzatáról, valamint a Szabályozási tervének jóváhagyásáról szóló 30/2006. (IX.7.) önkormányzati rendelet szükséges módosítását készítse elő, és terjessze a Közgyűlés elé elfogadásra.

Felelős:	Dr. Puskás Tivadar polgármester

Dr. Gaál Róbert jegyző

(A végrehajtásért:

Szakály Szabolcs osztályvezető Városfejlesztési Osztály

Kutnyánszky László főépítész, Főépítészi Iroda vezetője)

Határidő:	2014. március

III.

Határozati javaslat

…../2013. (IX.26.) Kgy. számú határozat

A Közgyűlés megtárgyalta és támogatta a 4714/11, 4714/12 és 4714/13 hrsz-ú ingatlanok építési övezeti átsorolására vonatkozó kérelmet és felkéri a polgármestert, hogy a 257/2006.(IX.7.) Kgy. határozattal elfogadott Településszerkezeti terv, és a Szombathely Megyei Jogú Város Helyi Építési Szabályzatáról, valamint a Szabályozási tervének jóváhagyásáról szóló 30/2006. (IX.7.) önkormányzati rendelet szükséges módosítását készítse elő, és terjessze a Közgyűlés elé elfogadásra.

Felelős:	Dr. Puskás Tivadar polgármester

Dr. Gaál Róbert jegyző

(A végrehajtásért:

Szakály Szabolcs osztályvezető Városfejlesztési Osztály

Kutnyánszky László főépítész, Főépítészi Iroda vezetője)

Határidő:	2013. december

1. sz. melléklet: Hatályos szerkezeti terv: BPW

2. sz. melléklet: Javasolt szerkezeti terv megoldás: BPW

3. sz. melléklet: Hatályos szabályozási terv kivonata: BPW

4. sz. melléklet : Javasolt szabályozási terv megoldás: BPW

5. sz. melléklet :Hatályos szerkezeti terv kivonata: Florent

6. sz. melléklet: Hatályos szabályozási terv kivonata: Florent

7. melléklet: Javasolt szerkezeti terv megoldás: Florent

8. melléklet: Javasolt szabályozási terv megoldás: Florent

9. sz. melléklet: Hatályos szerkezeti terv: Werner Alajos utca

10. sz. melléklet: Javasolt szerkezeti terv megoldás: Werner Alajos

11. sz. melléklet: Hatályos szabályozási terv kivonata: Werner Alajos utca

12. sz. melléklet : Javasolt szabályozási terv megoldás: Werner Alajos utca